สนามมวยราชดำเนิน

สนามมวยราชดำเนิน หรือ เวทีมวยราชดำเนิน (อังกฤษ: Rajadamnern Boxing Stadium) เวทีมวยระดับมาตรฐานหนึ่งในสองแห่งของประเทศไทย (อีกแห่งหนึ่งคือสนามมวยเวทีลุมพินี) ปัจจุบันจัดให้มีการจัดงานแข่งขันชกมวยทุกวันจันทร์, วันอังคาร, วันศุกร์ เวลา 19.00-21.00 น. วันพุธ, วันพฤหัสบดี, วันเสาร์ และวันอาทิตย์ เวลา 18.00-22.30 น. เว้นวันสำคัญทางศาสนา โดยจะมีการแข่งขันชิงแชมป์ของเวทีทั้งมวยไทยและมวยสากลในหลายรุ่น ตั้งแต่รุ่นมินิฟลายเวต (105 ปอนด์) จนถึงรุ่นมิดเดิลเวต (160 ปอนด์) โดยผู้ที่ได้แชมป์ของสนามมวยราชดำเนินนี้ก็เหมือนกับได้แชมป์ของประเทศไทย สนามมวยราชดำเนินเป็นเวทีมวยระดับมาตรฐานแห่งแรกของประเทศไทย มีทำเลที่ตั้งและสถาปัตยกรรมสวยงามแห่งหนึ่งของโลก มีนักมวยทั้งนักมวยไทยและนักมวยสากลจำนวนมากขึ้นชกที่นี่ โดยนักมวยสากลหลายคนที่ก่อนและได้เป็นแชมป์โลกแล้วที่ทำการขึ้นชกที่นี่ ได้แก่ โผน กิ่งเพชร, ชาติชาย เชี่ยวน้อย, เวนิส บ.ข.ส., พเยาว์ พูนธรัตน์, เขาทราย แกแล็คซี่, รัตนพล ส.วรพิน, ชนะ ป.เปาอินทร์ เป็นต้น ประวัติ สนามมวยราชดำเนินก่อตั้งขึ้นโดยจอมพล ป. พิบูลสงคราม นายกรัฐมนตรีในขณะนั้น โดยมอบหมายให้สำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) เป็นผู้ดำเนินการก่อสร้าง เริ่มก่อสร้างตั้งแต่ก่อนสงครามโลกครั้งที่สอง แต่ก่อสร้างแล้วเสร็จหลังสงครามสงบแล้วในปี พ.ศ. 2488 โดยสนามมวยราชดำเนินได้เริ่มจัดการแข่งขันครั้งแรกเมื่อวันอาทิตย์ที่ 23 ธันวาคม พ.ศ. 2488 โดยในระยะแรกยังไม่มีหลังคามุง ในภายหลัง สนามมวยราชดำเนินได้ติดตั้งเครื่องปรับอากาศ จึงได้ชื่อเรียกเล่น ๆ จากแฟนมวยว่า "วิกแอร์" และหลังจากสถานการณ์การระบาดทั่วของโควิด-19 ในประเทศไทยคลี่คลายลงแล้ว จึงมีการปรับปรุงสภาพสนามมวยราชดำเนินใหม่ทั้งหมด ภายใต้การดูแลของบริษัท เวทีราชดำเนิน จำกัด ซึ่งเช่าช่วงต่อจากสำนักงานพระคลังข้างที่ มีนายเฉลิมพงษ์ เชี่ยวสกุล เป็นนายสนามมวย ข้อมูลในการแข่งขัน พ.ศ. 2563 วันอาทิตย์ที่ 15 มีนาคม ถึงวันจันทร์ที่ 13 กรกฎาคม พ.ศ. 2563 งดการแข่งขันโดยผลพวงจากสนามมวยเวทีลุมพินีเป็นแหล่งซูเปอร์สเปรดเดอร์ของโรคติดเชื้อไวรัสโคโรนา 2019 (โควิด-19) ในประเทศไทย จากการแข่งขันชกมวยไทย รายการ ศึกลุมพินีแชมเปี้ยนเกริกไกร เกียรติเพชรเมื่อวันศุกร์ที่ 6 มีนาคม พ.ศ. 2563 เริ่มการแข่งขันตั้งแต่วันพุธที่ 15 กรกฎาคม 2563 เป็นต้นไป ทุกวันพุธและวันพฤหัสบดี เวลา 19.00-22.00 น. ส่วนวันอาทิตย์และวันจันทร์ งดการแข่งขันชั่วคราวจนกว่าสถานการณ์จะกลับเข้าสู่ภาวะปกติ โดยเป็นการแข่งขันระบบปิด, ผู้ชมงดเข้าชมในสนาม, เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการระบาดทั่วของโควิด-19 ในประเทศไทย ตามมติของกระทรวงการท่องเที่ยวและกีฬา และศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. รายการมวยที่ถ่ายทอดสด ปัจจุบัน ศึกมวยไทยพลังใหม่ ทุกวันพุธ เวลา 18.00–20.00 น. ทางช่องทรูโฟร์ยู (3 มกราคม พ.ศ. 2567 – ปัจจุบัน) ศึกเพชรยินดี ทุกวันพฤหัสบดี เวลา 18.00–20.00 น. ทางช่องทรูโฟร์ยู (6 มกราคม พ.ศ. 2565 – ปัจจุบัน) ศึกราชดำเนิน เวิลด์ ซีรีส์ ทุกวันเสาร์ เวลา 20.15 น.–22.15 น. ทางช่องเวิร์คพอยท์ทีวี และดะโซน (22 กรกฎาคม พ.ศ. 2565 – ปัจจุบัน) ศึกมวยไทยท่อน้ำไทย ทีเคโอ เกียรติเพชร ทุกวันอาทิตย์ เวลา 18.00 น.–20.00 น. ทางช่อง ททบ. 5 (3 ธันวาคม พ.ศ. 2566 – ปัจจุบัน) อดีต ศึกอมรินทร์ซูเปอร์ไฟต์ช้างมวยไทยเกียรติเพชร ทุกวันอาทิตย์ เวลา 17.00 - 19.00 น. ทางช่อง อมรินทร์ทีวี (เริ่มวันอาทิตย์ที่ 28 พฤศจิกายน 2564 - 25 ธันวาคม 2565) (ย้ายเวทีไปยัง เวทีมวยเวิลด์สยาม ตะวันนา บางกะปิ) ศึกราชดำเนิน สเตเดี้ยม ไลฟ์ ทุกวันพุธและวันพฤหัสบดี เวลา 19.00-22.00 น. ทางช่อง Facebook:Rajadamnern, Youtube:Rajadamnern Channel, มวยสด.com, กลุ่มพลังใหม่.com (เริ่มวันพุธที่ 15 กรกฎาคม 2563) (เป็นการแข่งขันระบบปิด, ผู้ชมงดเข้าชมในสนาม เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการระบาดทั่วของโควิด-19 ในประเทศไทย) ศึกอัศวินดำ ทุกวันพฤหัสบดี เวลา 22.00 น. - 24.00 น. ทางไทยทีวีสีช่อง 9และโมเดิร์นไนน์ทีวี (สนามเวทีมวยราชดำเนิน 4 เมษายน พ.ศ. 2534 - 25 ธันวาคม พ.ศ. 2540) ย้ายไปเวทีมวยศูนย์การค้าอิมพีเรียลเวิลด์ลาดพร้าว ถนนลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร (1 มกราคม พ.ศ. 2541-26 กรกฎาคม พ.ศ. 2558) ทางไทยทีวีสีช่อง 9 และโมเดิร์นไนน์ทีวี ทุกวันอาทิตย์ เวลา 12.00 น. - 13.30 น. และย้ายไปอยู่ช่องสปริงนิวส์ ทุกวันอาทิตย์ เวลา 11.00 น. - 13.00 น. ณ เวทีมวยอิมพีเรียลเวิลด์ลาดพร้าว (20 กันยายน - 20 ธันวาคม พ.ศ. 2558) (ยุติการออกอากาศแล้ว) ศึกพลังหนุ่ม ตั้งแต่มีนาคม 2537 ทุกคืนวันพุธถ่ายทอดทางช่อง 7 เวลา 17.00-19.00 น. ถึง ปี 2540 และตั้งแต่ 2540-2552 ว่า ศึกพลังหนุ่ม ราชดำเนิน จนถึงวันพุธที่ 21 มกราคม 2552 (เป็นรายการนัดใหญ่กลางสัปดาห์รองจากมวยไทย7สี วันอาทิตย์) ศึกวันทรงชัย ไอทีวี ทุกวันพฤหัสบดี เวลา 16.00 น. - 18.00 น. ทางช่อง ITV (พ.ศ. 2546 - พ.ศ. 2546) (ยุติการออกอากาศแล้ว) ศึกราชดำเนิน ซูเปอร์ไฟท์ ทุกวันอาทิตย์ เวลา 18.15 น. - 20.00 น. เดิมเวลา 15.00 น. - 17.00 น. ทางช่องพีพีทีวี (เริ่มวันอาทิตย์ที่ 5 ตุลาคม พ.ศ. 2557 - 29 มกราคม พ.ศ. 2560) (ยุติการออกอากาศแล้ว) ศึกเงินล้าน เวทีราชดำเนิน ทุกวันพฤหัสบดีแรกของเดือน เวลา 18.20 - 20.00 น. ทางช่องวัน 31 (เริ่มวันพฤหัสบดีที่ 2 กุมภาพันธ์, 2 มีนาคม, 6 เมษายน พ.ศ. 2560) (ยุติการออกอากาศแล้ว) ศึกมวยไทยราชดำเนิน ทุกวันพฤหัสบดีเวลา 20.30 น. - 22.45 น. ทางช่อง 3 เอสดี (เริ่มวันพฤหัสบดีที่ 7 มิถุนายน พ.ศ. 2561 - 13 มิถุนายน พ.ศ. 2562) (ยุติการออกอากาศแล้ว) แชมป์ปัจจุบัน อ้างอิง แหล่งข้อมูลอื่น เฟซบุ๊กสนามมวยราชดำเนิน